**ประกาศองค์การบริหารส่วนตำบลหนองไม้ไผ่**

**เรื่อง มาตรการส่งเสริมความโปร่งใสในการจัดซื้อจัดจ้างขององค์การบริหารส่วนตำบลหนองไม้ไผ่**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

เพื่อให้การบริหารการจัดซื้อจัดจ้างขององค์การบริหารส่วนตำบลหนองไม้ไผ่เป็นไปตามหลัก ธรรมาภิบาล มีความโปร่งใส ตรวจสอบได้ องค์การบริหารส่วนตำบลหนองไม้ไผ่จึงได้กำหนดมาตรการส่งเสริมความโปร่งใส ในการจัดซื้อจัดจ้าง ดังนี้

 1. ให้เจ้าหน้าที่ขององค์การบริหารส่วนตำบลหนองไม้ไผ่ ซึ่งปฏิบัติหน้าที่เกี่ยวกับการจัดซื้อจัดจ้าง

ดำเนินการเผยแพร่การจัดซื้อจัดจ้างให้เป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560

2. ให้เจ้าหน้าที่ขององค์การบริหารส่วนตำบลหนองไม้ไผ่ ซึ่งปฏิบัติหน้าที่เกี่ยวกับการจัดซื้อจัดจ้าง

ดำเนินการบันทึกรายละเอียด วิธีการ และขั้นตอนการจัดซื้อจัดจ้างและการบริหารพัสดุภาครัฐ ในระบบเครือข่ายสารสนเทศของกรมบัญชีกลางผ่านทางระบบจัดซื้อจัดจ้างภาครัฐด้วยระบบอิเล็กทรอนิกส์ตามวิธีการที่กรมบัญชีกลางกำหนดแต่ละขั้นตอน ดังนี้

1. จัดทำแผนการจัดซื้อจัดจ้าง
2. ทำรายงานขอซื้อหรือขอจ้าง
3. ดำเนินการจัดหา
4. ขออนุมัติสั่งซื้อหรือจ้าง
5. การทำสัญญา
6. การบริหารสัญญา

 3. ห้ามมิให้เจ้าหน้าที่องค์การบริหารส่วนตำบลหนองไม้ไผ่ ซึ่งปฏิบัติหน้าที่เกี่ยวกับการจัดซื้อจัดจ้างเข้าไปมีส่วนได้ส่วนเสียกับผู้ยื่นข้อเสนอหรือคู่สัญญาขององค์การบริหารส่วนตำบลหนองไม้ไผ่

4. ห้ามมิให้เจ้าหน้าที่ขององค์การบริหารส่วนตำบลหนองไม้ไผ่ ซึ่งปฏิบัติหน้าที่เกี่ยวกับการจัดซื้อจัดจ้างยอมให้ผู้อื่นอาศัยอำนาจหน้าที่ของตนหาประโยชน์จากการจัดซื้อจัดจ้างกับองค์การบริหารส่วนตำบลหนองไม้ไผ่

5. ให้หัวหน้าหน่วยงาน กำกับ ดูแล การปฏิบัติหน้าที่ของเจ้าหน้าที่ผู้ใต้บังคับบัญชาซึ่งปฏิบัติ

หน้าที่เกี่ยวกับการจัดซื้อจัดจ้างให้เป็นไปด้วยความเรียบร้อย

 จึงประกาศให้ทราบและถือปฏิบัติโดยทั่วกัน

ประกาศ ณ วันที่ 9 มกราคม พ.ศ.2562

 

 (นายอานนท์ หาญสูงเนิน)

 นายกองค์การบริหารส่วนตำบลหนองไม้ไผ่